Լավրենտի Միրզոյան
Լավրենտի Աշոտի Միրզոյան (1950, մայիսի 22, Չորաթան), հայ լեզվաբան, մանկավարժական գիտությունների թեկնածու, պրոֆեսոր, ՀՀ ՄԳԱ ակադեմիկոս, Լրագրողների միության անդամ (1975 թվականից), ՀՀ ԿԳՆ լեզվի տեսչության նախկին պետ (2004 մայիս-2010 փետրվար)։ Այժմ դասախոսում է ՀՀ պետական կառավարման ակադեմիայում, Երևանի Խ. Աբովյանի անվան պետական մանկավարժական համալսարանում և Ճարտարապետության և շինարարարության Հայաստանի ազգային համալսարանում։

Հեղինակ է «Առձեռն մայրենի» , «Ուղղագրական, հոմանիշների, դարձվածաբանական բառագիրք» ,«Իմացաբանական շտեմարան» , «Խոսում են հերոսները» , «Նորացման շնչով» , «Երևան» (համահեղինակ) գրքերի, բազմաթիվ գիտամանկավարժական, հրապարակախոսական հոդվածների։ Խմբագրել է շուրջ 60-ից ավելի գիտատեսական գրքեր, ուսումնական ձեռնարկներ։

Կենսագրություն 
Լավրենտի Միրզոյանը ծնվել է 1950 թվականի մայիսի 22-ին Հայկական ԽՍՀ Շամշադինի շրջանի (այժմ մտնում է ՀՀ Տավուշի մարզ կազմի մեջ) Չորաթան գյուղում։ Ավարտել է ԵՊՀ ժուռնալիստիկայի ֆակուլտետը։ Աշխատել է հանրապետական մամուլում, խմբագրել «Հայոց լեզուն և գրականությունը դպրոցում»  հանդեսը, «Հայ աշխարհ» ,«Էրեբունի»  թերթերը, եղել հայագիտական «Պայքար»  ամսագրի  խմբագիր-տնօրենը։ 
 1975 թվականից, Հայաստանի լրագրողների միության անդամ
 2004-2010, ՀՀ ԿԳՆ լեզվի տեսչության պետ
 2010, հրապարակել է «Տավուշ» գիրքը

Ծանոթագրություններ

Արտաքին հղումներ 
 Լավրենտի Միրզոյանը humor.am կայքում

1950 ծնունդներ
Մայիսի 22 ծնունդներ
Գիտությունների թեկնածուներ
Չորաթան գյուղում ծնվածներ
Մանկավարժական գիտությունների թեկնածուներ
Հայ պրոֆեսորներ
ԵՊՀ ժուռնալիստիկայի ֆակուլտետի շրջանավարտներ
Հայ լեզվաբաններ